קוסמים ליום אחד: הפרח המכושף

קוסמים ליום אחד: הפרח המכושף (ביפנית: メアリと魔女の花 באנגלית: Mary and the Witch's Flower) הוא סרט אנימה יפני משנת 2017 שנכתב ובוים על ידי הירומסה יונביאשי, והונפש על ידי סטודיו פונוק. הסרט מבוסס על הספר "המטאטא הקטן" (באנגלית: The Little Broomstick) שנכתב בשנת 1971 על ידי הסופרת הבריטית מרי סטיוארט (אנ'). הקרנת הבכורה של הסרט ביפן התקיימה ב־8 ביולי 2017. גרסה עם דיבוב לאנגלית יצאה לראשונה לאקרנים ב־19 בינואר 2018, בישראל גרסה עם דיבוב לעברית יצאה לראשונה לאקרנים ב־26 ביולי 2018. מרי היא ילדה רגילה שעוברת לגור באחוזה הנידחת של הדודה רבא שלה שארלוט אשר באזור הכפר אשר בצפון אנגליה. באחד הימים מרי נתקלת במקרה בפרח כחול ומשונה שמעניק לה יכולות קסם רבות עוצמה אך זמניות אשר מובילות אותה למכללת אנדור לקוסמות המנוהל על ידי גברת מאמבלצ'וק וד"ר די. העניינים מסתבכים כאשר מרי מגלה סוד אפל על המכללה ומחליטה לתקן את המצב בעצמה, כנגד כל הסיכויים. מרי סמית' - הגיבורה הראשית. מרי היא ילדה סקרנית, הרפתקנית ותמימה בת 11 עם שיער ג'ינג'י פרוע. היא גרה בבית אדום יחד עם הדודה רבא שלה שארלוט. מרי מגלה פרח קסום, מעניק לה כוחות יוצאי דופן. פיטר - ילד בן 12 העובד כמחלק עיתונים והחבר הנאמן של מרי. פיטר נחטף על ידי גברת מאמבלצ'וק המרושעת ובורח בהמשך ממכללת אנדור יחד עם מרי. גברת מאמבלצ'וק - קוסמת מרושעת ומנהלת מכללת אנדור לקוסמות. ד"ר די - חבר סגל במכללת אנדור לקוסמות ומדען מרושע ושאפתן. מעוננין לרתום את כוחות הקסם של פרח הקסם של מרי. טיב וגיב - החתולים של פיטר שמלווים את מרי במסעה. שארלוט - הדודה רבא של מרי ובעלת הבית. זבדי - הגנן של אחוזת הבית האדום. מסייע למרי ללמוד כיצד לעוף באמצעות מטאטא הקסם. פלאנגאן - עכבר אנתרומורפי אשר אחראי על מטאטאי הקסם במכללת אנדור. מיס בנקס - עוזרת הבית בבית האדום. מחבר מנגינות הסרט, מורמאטסו טאקצוגו, אשר עבד בעבר עם יונביאשי בסרטו האחרון "כשמארני הייתה שם", הוא המלחין העיקרי למנגינת הסרט. ג'ושוע מסיק, אחד מנגני הציבלום (Hammered Dulcimer) הבולטים בעולם, השתתף ביצירת המוזיקה לסרט. את שיר הנושא של הסרט, אשר נקרא "גשם", מבצעת להקת הפופ היפנית סקאי נו אווארי (אנ'). באתר הדירוג Rotten Tomatoes, הסרט קיבל דירוג של 86% מידי 69 ביקורות שונות. המבקרים התייחסו לפרידה מסטודיו ג'יבלי וציינו כי היא מכבדת את מורשת האולפן בעדינות וחן שרק אנימה יפנית יודעת לייצר בעולם פנטזיה רחב שכזה. באתר Metacritic, קיבל הסרט דירוג של 73/100 בידי 19 מבקרים. רב המבקרים שצפו בסרט הסכימו כי הוא חוויה ויזואלית יוצאת דופן, שממלאת את הדמיון בטעם של עוד. גולשים רבים ברשתות החברתיות מספרים שהסרט "המקסים" שבה את לבם והכניס אותם אל עומק החוויה בצורה מהפנטת בעזרת סיפור קסום ודמויות מסקרנות. מדיה וקבצים בנושא קוסמים ליום אחד: הפרח המכושף בוויקישיתוף אתר האינטרנט הרשמי של קוסמים ליום אחד: הפרח המכושף (ביפנית) קוסמים ליום אחד: הפרח המכושף, ברשת החברתית פייסבוק קוסמים ליום אחד: הפרח המכושף, ברשת החברתית אקס (טוויטר) "קוסמים ליום אחד: הפרח המכושף", במסד הנתונים הקולנועיים IMDb (באנגלית) "קוסמים ליום אחד: הפרח המכושף", באתר נטפליקס "קוסמים ליום אחד: הפרח המכושף", באתר AllMovie (באנגלית) "קוסמים ליום אחד: הפרח המכושף", באתר Rotten Tomatoes (באנגלית) "קוסמים ליום אחד: הפרח המכושף", באתר Box Office Mojo (באנגלית) "קוסמים ליום אחד: הפרח המכושף", באתר Metacritic (באנגלית) "קוסמים ליום אחד: הפרח המכושף", במסד הנתונים הקולנועיים KinoPoisk (ברוסית) קוסמים ליום אחד: הפרח המכושף, במיזם "אישים" לתיעוד היצירה הישראלית קוסמים ליום אחד: הפרח המכושף, באתר סטודיו פונוק (ביפנית ובאנגלית) "Mary and the Witch's Flower". British Board of Film Classification. נבדק ב-6 באפריל 2018. {{cite web}}: (עזרה) STUDIO PONOC（スタジオポノック）, STUDIO PONOC（スタジオポノック）